آذربایجانین لاچین شهرینین دوغوسوندا یاسادیشی ارمنیستان سلاحلی گوجلری طرفیندن دؤشنن مین تارلا‌سی تاپیلدی.
آذربایجان ساوونما باخانلیغیندان وئریله‌ن بیلیگییه گؤره، استحکام بیرلیکلری طرفیندن ۱۵ آگوستدا بؤلگه‌ده حیاتا گئچیریله‌ن فعالیتلر نتیجه‌سینده ۹۹۱ عدد پی‌ام‌ان-ای تیپی آنتی پرسنل مین معین ائدیلدیگی بیلدیریلدی.
آچیقلامادا، مینلرین استحکام بیرلیکلری طرفیندن چیخاریلاراق یوخ ائدیلدیگی ایفاده ائدیلدی.
مینلرین هامیسینین ۲.جی قاراباغ ساواشیندان سونرا  ۲۰۲۱ده ارمنیستاندا اۆره‌تیلدیگینه دقت چکیلدی.
قاراباغ‌داکی یاسادیشی ارمنی گۆجلرین ۳ آگوستدا حیاتا گئچیردیگی تخریبات نتیجه‌سینده بیر عسگرین شهید اولماسی ایله آذربایجان اوردوسو "قصاص" آدی وئریلن عملیات باشلاتمیشدی.
عملیات‌دا، کیچیک قافقاز سیرا داغلارینین قاراباغ سیلسیله‌سینده یئرلشه‌ن ساری‌بابا و بیر سیرا استراتژیک تپه‌ کنترل آلتینا آلینمیشدی.
